Rhodesia

Gwladwriaeth yn rhanbarth De Affrica oedd Rhodesia. Datganodd De Rhodesia annibyniaeth oddi ar y Deyrnas Unedig ar 11 Tachwedd 1965, dan y Prif Weinidog Ian Smith. Roedd gan y wlad lywodraeth wyn, er yr oedd mwyafrif o drigolion y wlad yn Affricanwyr Duon. Methodd Rhodesia i ennill cydnabyddiaeth ryngwladol a bu'n wrthrych sancsiynau gan y Cenhedloedd Unedig. Ymladdwyd Rhyfel Gwylltir Rhodesia gan y mudiadau du ZANU a ZAPU yn erbyn y llywodraeth. Daeth y wlad yn Simbabwe-Rhodesia ym 1979, ac yn hwyrach De Rhodesia eto am gyfnod byr ac yna Simbabwe ym 1980.

Gweinidog y Gymanwlad yn 1965 oedd Cledwyn Hughes aelod seneddol Sir Fón.


Categori:Cyn-drefedigaethau'r Ymerodraeth Brydeinig
Categori:Cyn-weriniaethau
Categori:Cyn-wladwriaethau Affrica
Categori:Gwladwriaethau a thiriogaethau a sefydlwyd ym 1965
Categori:Gwladwriaethau a thiriogaethau a ddadsefydlwyd ym 1979
Categori:Hanes gwleidyddol Simbabwe